b'\n_START_ARTICLE_\nESTCube-1\n_START_PARAGRAPH_\nESTCube-1 \xe2\x80\x93 pirmasis Estijos ir Baltijos \xc5\xa1ali\xc5\xb3 palydovas, sukurtas Tartu universiteto, Estijos aviacijos akademijos, Talino technologij\xc5\xb3 universiteto ir Gyvyb\xc4\x97s moksl\xc5\xb3 universiteto student\xc5\xb3 ir s\xc4\x97kmingai i\xc5\xa1keltas \xc4\xaf orbit\xc4\x85 2013 m. gegu\xc5\xbe\xc4\x97s 7 d. i\xc5\xa1 kosmodromo Pranc\xc5\xabzijos Gvianoje. Estija tapo 41\xe2\x80\x93\xc4\x85ja kosmine valstybe, paleidusia \xc5\xbdem\xc4\x97s palydov\xc4\x85._NEWLINE_Aparatas paleistas raketos-ne\xc5\xa1\xc4\x97jos \xe2\x80\x9eVega\xe2\x80\x9c pagalba su kitais dviem palydovais - Europos \xe2\x80\x9eProba V\xe2\x80\x9c ir Vietnamo VNREDSat-1A 2 val. 6 min. Grinvi\xc4\x8do (5 val. 6 min. Lietuvos) laiku, pasiek\xc4\x97 orbit\xc4\x85 apie 4 val. 6 min. (7 val. 6 min.), o Estijoje vir\xc5\xa1 horizonto pirm\xc4\x85kart pakilo 10 val. 30 min. vietos (ir Lietuvos) laiku.\n_START_SECTION_\nMisijos tikslai\n_START_PARAGRAPH_\nMisija siekiama i\xc5\xa1bandyti saul\xc4\x97s baterij\xc5\xb3 10 m \xe2\x80\x9eHoytether\xe2\x80\x9c element\xc4\x85 (elektrin\xc4\x99 bur\xc4\x99), jo gali\xc4\x85, jungt\xc4\xaf, padaryti jo nuotraukas, taip pat fotografuoti \xc5\xbdem\xc4\x99. Saul\xc4\x97s v\xc4\x97jo bur\xc4\x97, i\xc5\xa1rasta Suomijos meteorologijos instituto mokslininko Pekkos Janhuneno. Elektrin\xc4\x97 bur\xc4\x97 yra naujo tipo kosminis variklis, kuris jud\xc4\x97jimo moment\xc4\x85 sukuriamas naudojant nuo Saul\xc4\x97s sklindant\xc4\xaf elektring\xc5\xb3j\xc5\xb3 daleli\xc5\xb3 sraut\xc4\x85. Manoma, jog tokios bur\xc4\x97s ateityje gal\xc4\x97s b\xc5\xabti naudojamos tarpplanetiniams skryd\xc5\xbeiams, taip pat aparatuose, kurie rinkt\xc5\xb3 \xc5\xbdem\xc4\x97s orbitoje skriejan\xc4\x8dias kosmines \xc5\xa1iuk\xc5\xa1les._NEWLINE_Palydovo \xc4\xafranga buvo sukurta bendradarbiaujant su Suomijos meteorologijos institutu ir Vokietijos kosmoso centru (DLR). Estijos universitet\xc5\xb3 studentai yra atsakingi u\xc5\xbe palydovo tyrim\xc5\xb3 specializacijos parinkim\xc4\x85, projekto finansavimo \xc5\xa1altini\xc5\xb3 paie\xc5\xa1k\xc4\x85 bei formalum\xc5\xb3, susijusi\xc5\xb3 su palydovo i\xc5\xa1k\xc4\x97limu \xc4\xaf orbit\xc4\x85, tvarkym\xc4\x85. Universitet\xc5\xb3 mokslininkai atlieka steb\xc4\x97toj\xc5\xb3 ir konsultant\xc5\xb3 pareigas. Tikimasi ateityje vystyti Estijos kosmoso ir auk\xc5\xa1t\xc5\xb3j\xc5\xb3 technologij\xc5\xb3 pramon\xc4\x99, skleisti kosmini\xc5\xb3 technologij\xc5\xb3 pa\xc5\xbeinimo id\xc4\x97jas. Projektu taip pat siekiama \xc4\xafrodyti, kad est\xc5\xb3 specialistai gali dalyvauti kosmoso tyrimuose.\n_START_SECTION_\nIstorija\n_START_PARAGRAPH_\nSovietme\xc4\x8diu Estijoje buvo gaminami kai kurie kosminiuose laivuose naudojami prietaisai, ta\xc4\x8diau per paskutiniuosius 15 met\xc5\xb3 jokios pa\xc5\xbeangos \xc5\xa1ioje srityje nebuvo pasiekta. Estijos student\xc5\xb3 palydovo projektas prasid\xc4\x97jo 2008 m. Tartu universitete pagal tam reikalui sukurt\xc4\x85 Mokslo ir \xc5\xa1vietimo bendradarbiavimo program\xc4\x85 \xe2\x80\x9eESTCUBE\xe2\x80\x9c, kurios tikslas \xe2\x80\x93 vystyti kosmines technologijas, in\xc5\xbeinerijos ir matematikos disciplinas, suteikiant studentams, be teorijos, praktini\xc5\xb3 \xc4\xafg\xc5\xabd\xc5\xbei\xc5\xb3.'